rejauldu/bengali-wikipedia huggingface dataset:
তালের রস হল হল গ্রীষ্মকালে তাল গাছ থেকে আহরিত একপ্রকার মিষ্টি রস। এতে ভিটামিন এ, বি, সি এবং জিংক, ক্যালসিয়াম, পটাশিয়াম ও আয়রন জাতীয় পুষ্টি উপাদান রয়েছে। এছাড়াও এতে রয়েছে উপকারী অ্যান্টিঅক্সিডেন্ট।Mohanty, Soberly, Sabyasachi Mishra, Rama Chandra Pradhan Enzymatic extraction and value addition of palm juice, Department of Food Process Engineering, National Institute of Technology, Rourkela, Odisha-769008 গ্রীষ্মের সময় এটি বাংলার একটি প্রতীকী এবং সুপরিচিত খাবার।  এই তালের রস ব্যবহার করে অনেক জনপ্রিয় বাঙালি খাবার তৈরি করা হয় যেমন তালের মিছরি, পিঠা, পায়েস, খির এবং তালের বড়া।  গুণমান শুধুমাত্র স্ত্রী তাল গাছই ফল দেয়। তাল গাছ সাধারণত ১২ থেকে ১৩ বছর পর ফল দিতে শুরু করে। তালের রস বা শাঁসের স্বাদ সাধারণত তেতো হয় অথবা মিষ্টি হয়। রসের তিক্ততা বা মিষ্টতা মাটি ও জলবায়ুর উপর নির্ভর করে। মিষ্টি তালের রস মূলত ঐতিহ্যবাহী খাবারে ব্যবহৃত হয়।  রস নিষ্কাশন প্রচলিতভাবে, কাঁচা তালের বীজ (তালশাঁস) খাওয়া হয়। কিন্তু পাকা তালও বিভিন্নভাবে ব্যবহার করা হয়। পাকা তালের শাঁস ও রস নিষ্কাশন করে তা খাদ্য হিসাবে আহরণ করা হয় ও খাবার প্রস্তুতিতে ব্যবহার হয়।  রস নিষ্কাশনের জন্য প্রথমে ফলের খোসা ছাড়ানো হয়। তারপর তার থেকে সমস্ত বীজগুলি বার করে নেওয়া হয়। এরপর হাতের সাহায্যে বা কোন মেশিনের সাহায্যে ফলের প্রতিটি বীজের অংশ থেকে রস নিষ্কাশন করা হয়। এই নিষ্কাশিত রসই তালের রস নামে পরিচিত। একে পরে ব্যবহার করার জন্য একটি পাত্রে সংরক্ষিত করে রাখা হয়।   তথ্যসূত্র  বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী পানীয় বিষয়শ্রেণী:ফলের পানীয়
ডান|থাম্ব|277x277পিক্সেল| হোয়ারে ১৮৯৫ সালে। স্যার স্যামুয়েল হোয়ারে, ১ম ব্যারোনেট (৭ সেপ্টেম্বর ১৮৪১ - ২০ জানুয়ারি ১৯১৫),  ছিলেন একজন ইংরেজ কনজারভেটিভ পার্টির রাজনীতিবিদ যিনি ১৮৮৬ থেকে ১৯০৬ সাল পর্যন্ত হাউস অফ কমন্সে বসেছিলেন।   শিক্ষা এবং কর্মজীবন  হোয়ারে বেফিল্ড প্রিপারেটরি স্কুল, হ্যারো স্কুল এবং ট্রিনিটি কলেজ, কেমব্রিজে শিক্ষা লাভ করেন,  যেখানে তিনি বিশ্ববিদ্যালয়ের ট্রায়ালে ক্রিকেট খেলেন;  তিনি কুইডনাঙ্কসের হয়েও খেলেছেন। তিনি ১৮৬২ এবং ১৮৬৫ সালের মধ্যে ভূমধ্যসাগর ও মধ্যপ্রাচ্যের দুটি সফর করেন।Cambridge University Library. Templeton Papers  ১৮৮৫ সালের সাধারণ নির্বাচনে তিনি ব্যর্থভাবে উত্তর নরফোকে প্রতিদ্বন্দ্বিতা করেন। তিনি ১৮৮৬ সালের এপ্রিলে একটি উপ-নির্বাচনে নরউইচের সংসদ সদস্য (এমপি) হিসাবে নির্বাচিত হন,  এবং ১৯০৬ সালের সাধারণ নির্বাচনে তিনি পদত্যাগ না করা পর্যন্ত আসনটি ধরে রাখেন।Craig, page 161   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:১৯১৫-এ মৃত্যু বিষয়শ্রেণী:১৮৪১-এ জন্ম
আলী আকবর ডেইল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।   আয়তন  আলী আকবর ডেইল ইউনিয়নের আয়তন ৪৫৪৬ একর (১৮.৪০ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী আলী আকবর ডেইল ইউনিয়নের লোকসংখ্যা ২০,১৪৩ জন। এর মধ্যে পুরুষ ১০,৬৫২ জন এবং মহিলা ৯,৪৯১ জন।   অবস্থান ও সীমানা  কুতুবদিয়া উপজেলার সর্ব-দক্ষিণে আলী আকবর ডেইল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বড়ঘোপ ইউনিয়ন; পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, উজানটিয়া ইউনিয়ন ও মহেশখালী উপজেলার মাতারবাড়ী ইউনিয়ন এবং দক্ষিণে ও পশ্চিমে বঙ্গোপসাগর অবস্থিত।   প্রশাসনিক কাঠামো  আলী আকবর ডেইল ইউনিয়ন কুতুবদিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:  ফতেহ আলী সিকদার পাড়া  আলী আকবর ডেইল  পূর্ব আলী আকবর ডেইল  মধ্য আলী আকবর ডেইল  খুদিয়ার টেক  টেকপাড়া  তাবালেরচর   শিক্ষা ব্যবস্থা  আলী আকবর ডেইল ইউনিয়নের সাক্ষরতার হার ২২.৬১%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  আলী আকবর ডেইল উচ্চ বিদ্যালয়  কবি জসিম উদ্দিন উচ্চ বিদ্যালয়  মাদ্রাসা  আলী আকবর ডেইল দাখিল মাদ্রাসা  কুতুব আউলিয়া শামসুল উলুম আজিজিয়া দাখিল মাদ্রাসা  প্রাথমিক বিদ্যালয়  আলী আকবর ডেইল সরকারি প্রাথমিক বিদ্যালয়  কুতুব আউলিয়া সরকারি প্রাথমিক বিদ্যালয়  খুদিয়ার টেক সরকারি প্রাথমিক বিদ্যালয়  টেকপাড়া সরকারি প্রাথমিক বিদ্যালয়  তাবালেরচর সরকারি প্রাথমিক বিদ্যালয়  পূর্ব আলী আকবর ডেইল সরকারি প্রাথমিক বিদ্যালয়  ফ্লাইট লেফটেন্যান্ট কাইমুল হুদা সরকারি প্রাথমিক বিদ্যালয়  মধ্য আলী আকবর ডেইল সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41203&union=06   যোগাযোগ ব্যবস্থা  আলী আকবর ডেইল ইউনিয়নে যোগাযোগের প্রধান সড়ক হল কুতুবদিয়া-আলী আকবর ডেইল সড়ক। যোগাযোগ মাধ্যম ট্যাক্সি, টেম্পু,মাহিন্দ্রা, রিক্সা, সাইকেল ও মোটর সাইকেল।   খাল ও নদী  আলী আকবর ডেইল ইউনিয়নের পূর্ব দিকে কুতুবদিয়া চ্যানেল এবং দক্ষিণ ও পশ্চিম দিকে রয়েছে বঙ্গোপসাগর।   দর্শনীয় স্থান   বায়ু বিদ্যুৎ প্রকল্প  সমুদ্র সৈকত   উল্লেখযোগ্য ব্যক্তি   এ.টি.এম. নুরুল বশর চৌধুরী, সাবেক এমপি,সাবেক উপজেলা চেয়ারম্যান,সাবেক ইউপি চেয়ারম্যান।  মোহাম্মদ নুরুচ্ছাফা; বর্তমান ইউপি চেয়ারম্যান এবং বীর মুক্তিযোদ্ধা।   জনপ্রতিনিধি   বর্তমান চেয়ারম্যান: মোহাম্মদ জাহাঙ্গীর আলম   আরও দেখুন   কুতুবদিয়া উপজেলা  কুতুবদিয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কুতুবদিয়া উপজেলার ইউনিয়ন
আব্দুস সাত্তার নামটি দিয়ে বোঝানো হতে পারে:   আবদুস সাত্তার (রাষ্ট্রপতি) – বাংলাদেশের সাবেক রাষ্ট্রপতি।  আবদুস সাত্তার (বীর বিক্রম) – মুক্তিযুদ্ধের খেতাবপ্রাপ্ত মুক্তিযোদ্ধা।   রাজনীতিবিদ    আব্দুস সাত্তার (রাজনীতিবিদ) – বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য।  আব্দুস সাত্তার (জামালপুরের রাজনীতিবিদ) - বাংলাদেশী রাজনীতিবিদ ও জামালপুর-১ আসনের সাবেক সংসদ সদস্য।  আব্দুস সাত্তার (ঝিনাইদহের রাজনীতিবিদ) - বাংলাদেশী রাজনীতিবিদ ও ঝিনাইদহ-৪ আসনের সাবেক সংসদ সদস্য।  আবদুস সাত্তার (টাঙ্গাইলের রাজনীতিবিদ) – ১৯৭৩ সালের প্রথম জাতীয় সংসদ সদস্য।  আবদুস সাত্তার (নারায়ণগঞ্জের রাজনীতিবিদ) – বাংলাদেশের রাজনীতিবিদ ও সাবেক সাংসদ।  আবদুল সাত্তার আকন – বাংলাদেশী রাজনীতিবিদ ও বাগেরহাট-৪ আসনের সাবেক সংসদ সদস্য।  আবদুস সাত্তার মন্ডল - রাজশাহী-৪ থেকে নির্বাচিত সংসদ সদস্য ও বিএনপির রাজনীতিবিদ।   আরো দেখুন    মোঃ আব্দুস সাত্তার -- যশোর বিজ্ঞান ও প্রযুক্তি বিশ্ববিদ্যালয়ের সাবেক উপাচার্য, ইসলামী বিশ্ববিদ্যালয়, বাংলাদেশের শিক্ষক।
নম্রতা সুন্দরেসন একজন ভারতীয় সামাজিক উদ্যোক্তা, শেফ এবং পনির প্রস্তুতকারক। তিনি এবং অনুরাধা কৃষ্ণমূর্তি, তাঁদের যৌথ উদ্যোগের জন্য, দুজনেই ২০১৭ নারী শক্তি পুরস্কার জিতেছেন।   কর্মজীবন  নম্রতা সুন্দরেসন ওড়িয়া বংশোদ্ভূত ছিলেন এবং বিয়ের পর তামিলনাড়ুর চেন্নাইতে চলে আসেন। তিনি একটি আন্তর্জাতিক পরামর্শ সংস্থা (কনসাল্টিং এজেন্সি) প্রতিষ্ঠা করে তাঁর কর্মজীবন গড়ে তোলেন। তিনি তামিলনাড়ুর কুনুরে এসে পনির তৈরি শিখেছিলেন এবং তারপর তাঁর বন্ধু অনুরাধা কৃষ্ণমূর্তির সাথে পনির তৈরি এবং প্রতিবন্ধী মহিলাদের নিয়োগের বিষয়ে আলোচনা করেছিলেন। তাঁরা ঐতিহ্যবাহী এবং অযান্ত্রিক পদ্ধতিতে পনির উৎপাদক সংস্থা কাসে প্রতিষ্ঠা করেন। তাঁদের সামাজিক উদ্যোগ ২০১৭ সালের জন্য নারী শক্তি পুরস্কার জিতে নেয়। ২০১৮ সালে আন্তর্জাতিক নারী দিবসে নারী ও শিশু উন্নয়ন মন্ত্রকের পক্ষ থেকে ভারতের তৎকালীন রাষ্ট্রপতি এই পুরস্কার প্রদান করেন। এই পুরস্কারটি ভারতের মহিলাদের জন্য সর্বোচ্চ বেসামরিক পুরস্কার।  নম্রতা সুন্দরেসন একজন স্বশিক্ষিত পাচক। তিনি ২০১৭ সালে লোকালএক্সও-এর অরুন্ধতী বালাচন্দ্রন এবং সুনীতি রাজ দ্বারা আয়োজিত একটি সাপার ক্লাব-এর জন্য পেরুর খাবার রান্না করা শুরু করেছিলেন। ২০১৯ সালে তিনি তাঁর পনির উৎপাদন নিয়ে কোয়েম্বাটুরের গুরমেট বাজারে গিয়েছিলেন। ২০২০ সালের মধ্যে, তিনি ২৫টি বৈচিত্র্যের রাতের খাবার রান্না করেছিলেন। এই গোষ্ঠীটি সুন্দরেসনের সঙ্গে তাঁর প্রিয় রান্নার বই থেকে খাবার তৈরির একটি নতুন সিরিজের পরিকল্পনা করেছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় পাচক বিষয়শ্রেণী:ওড়িশার ব্যক্তি
থাম্ব|উদয়ী বামনরাঙা (পুরুষ) থাম্ব|উদয়ী বামনরাঙা — যৌন দ্বিরূপতা  উদয়ী বামনরাঙা বা বুনো মাছরাঙা (Ceyx erithaca)David N & Gosselin M. 2000. "The supposed significance of originally capitalized species-group names." BBOC. 120(4):262 note that erithaca is the correct ending but erithacus is claimed to be correct in Handbook of the Birds of the World, যা কালো-চক্ষু মাছরাঙা বা তিন-পায়ের মাছরাঙা নামেও পরিচিত, এক ধরনের অ্যালসেডিনিডি গোত্রের পাখি। ভারতীয় উপমহাদেশে এবং দক্ষিণ এশিয়ায় বিপন্ন এই প্রাণিটিকে দেখতে পাওয়া যায় বাংলাদেশ, ভুটান, ব্রুনেই, কম্বোডিয়া, ভারত, ইন্দোনেশিয়া, লাওস, মালয়েশিয়া, মিয়ানমার, সিঙ্গাপুর, শ্রীলঙ্কা এবং থাইল্যান্ডে।   শারীরিক গঠন  উদয়ী বামনরাঙা মূলত আগুনরঙের মাছ শিকারি পাখি। এটি বাংলাদেশের সবচেয়ে ছোট মাছরাঙা। দেহের দৈর্ঘ্য ১৩ সেন্টিমিটারের মত। প্রাপ্তবয়স্ক পাখির মাথা, মাথরা চাঁদি ও ঘাড় কমলা রঙের হয়। পিঠ, কাঁধ, ডানা-ঢাকনি ও ডানার পালক নীলচে কালো। গলা সাদা, কোমর ও লেজ কমলা রঙের, পেট কমলা হলুদ, চোখ গাঢ় লাল, ঠোঁট ও পায়ের পাতা লাল। ছেলে ও মেয়ে পাখির চেহারা একইরকম।   বাসস্থান  বামনরাঙা পাতাঝরা গ্রীষ্মমণ্ডলীয় ও চিরসবুজ বনের ছায়াময় ছড়া ও নদীতে বিচরণ করে। সাধারণত একা ঘুরে বেড়ায়, দলবেঁধে না। পানির কাছে এরা দীর্ঘ সময় ধরে বসে থাকে এবং সুযোগ পেলে পানিতে ডুব দিয়ে শিকার ধরে খায়।   প্রজনন  জুন মাসে মৌসুমী বায়ু#দক্ষিণপশ্চিম মৌসুমী বায়ুর আবির্ভাবের সাথে সাথে এর প্রজনন মৌসুম শুরু হয়। এর বাসা প্রায় এক মিটার দৈর্ঘ্যবিশিষ্ট একটি মাটির সমান্তরালে নির্মিত টানেলের ন্যায়। একসাথে প্রায় চার থেকে পাঁচটি ডিম থাকে। ডিম সাদারঙের হয়। ছেলে-মেয়ে উভয় পাখি মিলেই গড়ে ১৭দিন তা দেয়ার পরে বাচ্চা ফোটে। ২০ দিন পর বাচ্চারা উড়তে পারে। যদি এই প্রজন্ম ব্যর্থ হলে দ্বিতীয় এক প্রজন্মের জন্ম দেয়া হয়। এরা শামুক, ব্যাঙ, ঝিঁ ঝিঁ পোকা, গঙ্গাফড়িং, কাঁকড়া, স্কিঙ্ক বা গেকো জাতীয় টিকটিক খেয়ে থাকে। লালচে-বাদামি পিঠের মাছরাঙাকে এর উপপ্রজাতি হিসেবে ধরা হয়।   তথ্যসূত্র   বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:উত্তর-পূর্ব ভারতের পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
এস্টোনীয় ইসলামিক কেন্দ্র () এস্টোনিয়ার হার্যু কাউন্টির তাল্লিনের লাসনামায়ে জেলায় অবস্থিত একটি মসজিদ।  এস্টোনীয় ইসলামিক কেন্দ্র ২০০৮ সালে এস্টোনীয় ইসলামিক কংগ্রিগেশন নামের একটি অলাভজনক সংস্থা কর্তৃক প্রতিষ্ঠিত হয়। এটি এস্টোনিয়ার মুসলিম সম্প্রদায়কে প্রতিনিধিত্ব করে। এই কেন্দ্রটি সকল ধর্ম ও পটভূমির মানুষের জন্য উন্মুক্ত এবং এটি নামাজ, সাংস্কৃতিক অনুষ্ঠান ও শিক্ষামূলক কার্যক্রম পরিচালনার স্থান হিসেবে ব্যবহৃত হয়।  স্থাপত্য মসজিদটি শহরের লাসনামায়ে জেলায় একটি অফিস ভবনের মধ্যে অবস্থিত।  পরিবহন মসজিদটি এলরনের উলেমিস্তে স্টেশন থেকে দক্ষিণ-পূর্ব দিকে হাঁটার দূরত্বে অবস্থিত।  আরও দেখুন  এস্টোনিয়ায় ইসলাম  তথ্যসূত্র  বিষয়শ্রেণী:এস্টোনিয়ার মসজিদ বিষয়শ্রেণী:তাল্লিনের ধর্মীয় ভবন ও স্থাপনা
thumb|250px|কৃষকের উৎপাদিত শস্য চিত্র  শস্য () বলতে চাষাবাদযোগ্য উদ্ভিদ অথবা কৃষিজাত উৎপাদিত পণ্যকে বুঝায়। বীজ, শাকসব্জি কিংবা ফলমূল - এগুলো সবই শস্যরূপে বিবেচিত। কৃষির সাথে সম্পৃক্ত কৃষক শস্য উৎপাদন করে থাকেন। উৎপাদিত শস্য কৃষিজাত পণ্যের অবিচ্ছেদ্য অংশ। একই ধরনের উৎপাদিত বৃহৎ পরিমাণের খাদ্যসম্ভার, কাপড়-চোপড় ইত্যাদি তৈরীতে সহায়ক উদ্ভিদকূলকে শস্য নামে অভিহিত করা হয়। শস্য মূলতঃ অ-প্রাণীজাত প্রজাতি কিংবা বিভিন্ন উদ্ভিদজাত ফসল যা খাদ্য, গবাদি পশুর শুকনো খাদ্য, জ্বালানী কিংবা অন্য কোন অর্থনৈতিক কর্মকাণ্ড পরিচালনার জন্যে উৎপাদন করা হয়।   প্রকারভেদ  thumb|বাংলাদেশের একটি ধানক্ষেত। ধান বাংলাদেশের অন্যতম প্রধান অর্থকরী ফসল বিশ্বের প্রধান প্রধান শস্যের মধ্যে রয়েছে - আখ, কুমড়া, ভুট্টা, গম, গম, কাসাভা, সয়াবিন, ধান, আলু, তুলা প্রভৃতি। সাধারণতঃ শস্য পরিভাষাটি উদ্ভিদকূলের ক্ষেত্রেই প্রযোজ্য। এছাড়াও, জীববিজ্ঞানের অন্যান্য রাজ্যের প্রজাতির ক্ষেত্রেও শব্দটি ব্যবহার করা হয়ে থাকে। উদাহরণ হিসেবে শিটেক ছত্রাকজাতীয় রাজ্যের মাশরুম শস্য হিসেবে বিবেচিত। কিছু শৈবালজাতীয় প্রজাতির উদ্ভিদও চাষাবাদ করা হয়ে থাকে, যদিও এগুলো প্রকৃতিতে পাওয়া যায়। মানুষের তত্ত্বাবধানে প্রাণীজগতের জন্য উৎপাদিত খাবার প্রাণিসম্পদের খাদ্য হিসেবে পরিচিত। রোগ-জীবাণু বিস্তারকারী প্রজাতির অণুজীব হিসেবে ব্যাক্টেরিয়া কিংবা ভাইরাস পুনরায় উৎপাদনের জন্য গবেষণাগার ব্যবহার করা হয়। এধরনের অণুজীবগুলো খাবার উপযোগী না হলেও খাদ্য তৈরীতে বিরাট ভূমিকা পালন করেন। যেমন : ব্যাক্টেরিয়ার মাধ্যমে দুধকে দইয়ে রূপান্তরের কাজে ব্যবহার করা হয়।  ভারতবর্ষে উৎপাদনের ভিত্তিতে শস্যকে খারিফ বা হৈমন্তিক ফসল এবং রবি শস্য নামে বিভাজিত করা হয়েছে।   তথ্যসূত্র   বিষয়শ্রেণী:শস্য বিষয়শ্রেণী:কৃষিজাত পণ্য
দক্ষিণগাঁও ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।  অবস্থান ও সীমানা ঢাকাঃ ০৯, ঢাকা আসন নং-১৮২, থানাঃ সবুজবাগ/খিলগাঁও, ঢাকা-১২১৪।  ইতিহাস সাবেক ডেমরা ইউনিয়ন পরিষদ ভেঙ্গে ১৯৫০ সালে গঠিত হয়। বিগত ২০০৩ সাল পর্যন্ত এই পরিষদ কার্যক্রম পরিচালনা করে তৎপর ২০০৩ সালের ৫ই মার্চ সাবেক ডেমরা ইউনিয়ন পরিষদ ভেঙ্গে তিনটি ইউনিয়নে পরিবর্তন হয়ে গত ২০০৩ সালে দক্ষিণগাঁও ইউনিয়ন পরিষদ গঠিত হয় এবং সরাসরি নির্বাচন অনুষ্ঠিত হয়। পরবর্তীতে গত ২০১১ সালে পুনরায় দ্বিতীয় বারের মতো দক্ষিণগাঁও ইউনিয়ন পরিষদের নির্বাচন অনুষ্ঠিত হয়।  আয়তন ও জনসংখ্যা   আয়তন  প্রায় ১২, কে,মি,   এলাকা ভিত্তিক জনসংখ্যা  প্রায় ২,১০,২৫২ জন। ওয়ার্ড নংগ্রামের নামথানালোক সংখ্যামোট ভোটারপুরুষ/মহিলাপুরুষমহিলা০১রহমত পুর,  উত্তর নন্দীপাড়া,  রসুলবাগ,  মদিনা রোড আব্বাস মিয়া রোড।খিলগাঁও৪১,২৬৯৩০৫৯৩২৩৩৬২৯২ জন০২নবিয়াবাদ,  মাইসপাড়া(মধ্যনন্দীপাড়া),  মহাজের কলোনী ৫ নং রোডের একাংশ।খিলগাঁও৩৯,০৭৮২৯৩৮৩০২০৫৯৫৮ ”০৩নেওয়াজবাগ, ব্যাংক কোলোনী,  জয়নববাগ ১নং অংশ,  নন্দীপাড়া ৬নং রোড এবং ৫নং রোডের একাংশ, হাফিজ উদ্দিন মেম্বার রোড।খিলগাঁও২৮,৩৪১২১৪৪২১৭৭৪৩২১ ”০৪হুমায়ুন কবির রোড দক্ষিণগাঁও পশ্চিম পাড়া,  জিলপাড়,  নয়াবাগ কাচারী পাড়া,  কুসুমবাগ,  মন্ডলপাড়া,  দক্ষিণগাঁও ১নং রোড পশ্চিমাংশ।সবুজবাগ৩১,২৪৬২৪৩০২৩৩৪৪৭৬৪ ”০৫দক্ষিণগাঁও ২নং রোড,  ২নং রোড দাসপাড়া, ৩নং রোড পশ্চিমাংশ, ১নং রোডর পূর্ব অংশ।সবুজবাগ২৫,৯৯৩১৯৯২১৯৭১৩৯৬৩ ”০৬পূর্ব পাড়া ৩নং রোড, জনাব আলীর জিলপাড়(পশ্চিমাংশ)  শাহীবাগ ও ব্যাংক কোলনী দাম পাড়া দাক্ষিণ অংশ।সবুজবাগ২৪,৬৭৫১৮০৮১৯৫৪৩৭৬২ ”০৭বেগুন বাড়ি, আগার বাড়ি,  মানিকদিয়া একাংশ।সবুজবাগ৬,৮৮৭১০৫০ ”০৮মানিকদিয়া।সবুজবাগ৬,৪৩৪৯৮১ ”০৯মানিকদিয়া চেয়ারম্যান বাড়ি,  উত্তর মানিকদিয়া,  জয়নববাগ একাংশ,  খামার বাড়ি মানিকদিয়া।সবুজবাগ৬,৩২৯৯৬৫ ”                                                সর্বমোট =২,১০,২৫২ জন।১৫,৮৫২ জন১৬,২০৪ জন৩২,০৫৬ জন  দর্শনীয় স্থান  আরও দেখুন মাতুয়াইল ইউনিয়ন মান্ডা ইউনিয়ন শ্যামপুর ইউনিয়ন তেজগাঁও উন্নয়ন সার্কেল  তথ্যসূত্র  বহিঃসংযোগ  বিষয়শ্রেণী:ঢাকা জেলার বিলুপ্ত ইউনিয়ন
সোডিয়াম হাইপোক্লোরাইট একটি রাসায়নিক যৌগ যার সংকেত NaOCl । এটি একটি সোডিয়াম ক্যাটায়ন() এবং একটি হাইপোক্লোরাইট এনায়ন () নিয়ে গঠিত। এটাকে হাইপোক্লোরাস এসিডের সোডিয়াম লবণ বলা হয়। পানিতে দ্রবীভূত অবস্থায় এটি সাধারণত ব্লিচ বা তরল ব্লিচ নামে পরিচিত। ব্যবহারিক এবং রাসায়নিকভাবে ক্লোরিন থেকে সোডিয়াম হাইপোক্লোরাইট পাওয়া যায়। কীটনাশক এবং ব্লিচিং এজেন্ট হিসেবে সোডিয়াম হাইপোক্লোরাইট বহুল ব্যবহৃত হয়।  উৎপাদন ১৭৮৯ সালে প্যারিসের কুয়েই দে জ্যাভেল এ বিজ্ঞানী ক্লদে ল্যুই বার্থোলেট তার গবেষণাগারে সর্বপ্রথম পটাশিয়াম হাইপোক্লোরাইট প্রস্তুত করেন। তিনি পটাশিয়াম হাইড্রোক্সাইড এর মধ্য দিয়ে ক্লোরিন গ্যাস চালনা করেন। উৎপন্ন দ্রবনকে তিনি ইয়াও দে জ্যাভেল (জ্যাভেল পানি) নামকরণ করেন যা মূলত পটাশিয়াম হাইপোক্লোরাইটের দুর্বল দ্রবণ। এন্থনি ল্যাব্রাক পটাশের বদলে সস্তা সোডিয়াম লাই ব্যবহার করেন এবং সোডিয়াম হাইপোক্লোরাইট উৎপন্ন হয় (ইয়াও দে লাব্রাক)। এই উৎপাদন প্রণালী উপযোগী ছিলো না। ফলশ্রুতিতে আরো নতুন পদ্ধতির আবির্ভাব ঘটে।  ঊনবিংশ শতকের শেষের দিকে ই. এস. স্মিথ ক্লোর‍্যালক্যালি পদ্ধতির প্যাটেন্ট করেন যেখানে ব্রাইন এর তড়িৎ বিশ্লেষণের মাধ্যমে সোডিয়াম হাইড্রোক্সাইড এবং ক্লোরিন গ্যাস উৎপন্ন হয় এবং এরই ধারাবাহিকতায় সোডিয়াম হাইপোক্লোরাইট উৎপাদন করা হয়। মূলত ক্লোর‍্যালক্যালি শিল্প কারখানাসমূহে বিষাক্ত ক্লোরিণ গ্যাসকে নিরপেক্ষ করতে কস্টিকের সঙ্গে ক্লোরিণ গ্যাসের বিক্রিয়ায় সোডিয়াম হাইপোক্লোরাইট উৎপন্ন করে।  বর্তমান সময়ে হুকার পদ্ধতিতে বৃহৎ পরিসরে সোডিয়াম হাইপোক্লোরাইট উৎপাদন করা হয়। এই পদ্ধতিতে ঠান্ডা এবং পাতলা সোডিয়াম হাইড্রোক্সাইডের মধ্য দিয়ে ক্লোরিন গ্যাস চালনা করলে সোডিয়াম হাইপোক্লোরাইট এবং সোডিয়াম ক্লোরাইড (NaCl) উৎপন্ন হয়।  Cl2 + 2 NaOH → NaCl + NaOCl + H2O  বিক্রিয়া সোডিয়াম হাইপোক্লোরাইট হাইড্রোক্লোরিক এসিড এর সাথে বিক্রিয়া করে ক্লোরিন গ্যাস উৎপন্ন করেঃ  NaOCl + 2 HCl → Cl2 + H2O + NaCl  এটা এসিটিক এসিডের মত অন্যান্য এসিডের সাথে বিক্রিয়া করে হাইপোক্লোরাস এসিড উৎপন্ন করেঃ  NaOCl + CH3COOH → HClO + CH3COONa  উত্তাপে এটি সোডিয়াম ক্লোরেট এবং সোডিয়াম ক্লোরাইড এ বিয়োজিত হয়ঃ   3 NaOCl → NaClO3 + 2 NaCl  হাইড্রোজেন পার অক্সাইড এর সাথে বিক্রিয়ায় অক্সিজেন অণু উৎপন্ন করেঃ   NaOCl + H2O2 → H2O + NaCl + O2↑  পানিতে দ্রবীভূত করলে এটি ধীরে ধীরে বিয়োজিত হয়ে সোডিয়াম এবং ক্লোরিন আয়ন ও হাইড্রোক্সিল র‍্যাডিক্যালস উৎপন্ন করেঃ   NaOCl + H2O → Na+ + Cl− + 2 HO• Those hydroxyl radicals can oxidize organic compounds or self-react to form water and oxygen  R-CH2-OH + 4 HO• → R-COOH + 3 H2O  4 HO• → 2 H2O + O2(dissolved or gas)  বাণিজ্যিক NaClO দ্রবণে নিম্নোক্ত প্রজাতি সাম্যবস্থায় থাকেঃ   HOCl ↔ H+ + OCl−  HOCl + Cl− + H+ ↔ Cl2 + H2O  ব্যবহার  নিরপেক্ষকরণ সোডিয়াম থায়োসালফেট একটি কার্যকর ক্লোরিন নিরপেক্ষকারক। সাবান ও পানির সাথে 5 mg/L গ্রাম দ্রবন দিয়ে হাত ধুলে হাত থেকে দ্রুত ক্লোরিণের গন্ধ অপসারিত হবে।  তথ্য উৎস  বিষয়শ্রেণী:অজৈব যৌগ বিষয়শ্রেণী:যৌগিক পদার্থ বিষয়শ্রেণী:রসায়ন বিষয়শ্রেণী:সোডিয়াম যৌগ বিষয়শ্রেণী:হাইপোক্লোরাইট বিষয়শ্রেণী:জারক বিষয়শ্রেণী:পচন নিবারক বিষয়শ্রেণী:সংক্রমণ নিবারক
মোহাম্মদ আজিজ (২ জুলাই ১৯৫৪ - ২৭ নভেম্বর ২০১৮) ছিলেন একজন ভারতীয় সঙ্গীত শিল্পী যিনি বলিউড এবং  বাংলা চলচ্চিত্রে কণ্ঠশিল্পী হিসাবে কাজ করেছেন।   প্রাথমিক জীবন  মোহাম্মদ আজিজ একটি আধ্যাত্মিক পরিবারে জন্মগ্রহণ করেন। তার ডাক নাম মুন্না এবং তার আসল নাম সৈয়দ মোহাম্মদ আজিজ-উন-নবী। তিনি শৈশসঙ্গীতের জগতে প্রবেশ করেন। নরম কন্ঠ ও মিষ্টি কণ্ঠে বহুমুখী ছন্দে গাওয়ার জন্য তিনি সঙ্গীত প্রেমীদের কাছে জনপ্রিয় হয়ে ওঠেন।  কর্মজীবন আজিজ বাংলা ভাষার একটি চলচ্চিত্রে জ্যোতি নামক শিরোনামে গান গাওয়ার মাধ্যমে শিল্পী হিসেবে তার চলচ্চিত্রে আত্মপ্রকাশ হয়। তিনি একজন প্রযোজকের অনুরোধে, তার সহযোগীতায় ১৯৮৪ সালে মুম্বাই আসেন। তার প্রথম হিন্দি চলচ্চিত্র ছিল অম্বর (১৯৮৪)।   উল্লেখযোগ্য গান   মে তেরী মোহাব্বাত মে পাগল হো জাউঙ্গা (ক্রিদেব)  আয়ে ওযাতেন তেরে লিয়ে কর্মা ১৯৮৬ চলচ্চিত্র ১৯৮৬, সঙ্গীতান করেন লক্সীকান্ত-প্যারিলাল  লাল ডুপাট্টা মালাল কা ১৯৮৯, সঙ্গীত আনন্দ-মিলিন্দ  আয়ি মিলান কি রাত (১৯৯১), সঙ্গীত আনন্দ-মিলিন্দ   তথ্যসূত্র    বহিঃসংযোগ     বিষয়শ্রেণী:১৯৫৪-এ জন্ম বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় মুসলিম বিষয়শ্রেণী:কলকাতার সঙ্গীতজ্ঞ বিষয়শ্রেণী:২০১৮-এ মৃত্যু বিষয়শ্রেণী:ভারতীয় নেপথ্য গায়ক বিষয়শ্রেণী:মুম্বইয়ের সঙ্গীতজ্ঞ
আলিজে () হচ্ছেন একজন ফরাসি গায়িকা। ১৯৮৪ সালের ২১ আগস্ট কর্সিকায় জন্ম নেয়া আলিজে ২০০০ সালে গানের জগতে প্রবেশ করেন নিজের প্রথম গানের অ্যালবাম গুর্‌মঁদিজ (Gourmandises)-এর মাধ্যমে। অ্যালবামটি শুধুমাত্র ফ্রান্সেই নয়, ফ্রান্সের বাইরেও বেশ সাফল্য লাভ করেছিল। এই অ্যালবামের গান, মোয়া...লোলিতা (Moi... Lolita)-র বদৌলতে তিনি ২০০১ সালে ফ্রান্সের সবচেয়ে বেশি বিক্রি হওয়া অ্যালবামের গায়িকার সম্মান লাভ করেন। অ্যালবামটির ৮ লাখেরও বেশি কপি বিক্রি হয়েছে।Gourmandises এরপরে তিনি ২০০৩ সালে তার দ্বিতীয় অ্যালবাম মে কুরঁ এলেকত্রিক (Mes Courants Électriques) প্রকাশ করেন। এটি তার প্রথম অ্যালবামের মতো সাফল্য লাভ না করলেও এটির ৪ লাখের বেশি কপি বিক্রি হয়, যা ব্যবসায়িকভাবে বেশ সফল।Mes Courants Electriques এই অ্যালবামের পরে তিনি পাঁচ বছর গানের জগৎ থেকে দূরে থাকেন, এর মধ্যে তিনি ফরাসি গায়ক জেরেমি শাতলাঁ কে বিয়ে করেন এবং তাদের ঘরে অ্যানি-লি নামের একজন কন্যাসন্তানের জন্ম হয়েছে। এর পর তিনি ২০০৭ সালে সিকেদেলিস (Psychédélices) নামক অ্যালবামের গানসম্ভার দিয়ে শ্রোতাদের মন জয় করতে প্রকাশ করেন, যা ফরাসি মিউজিক ডাউনলোড চার্টে সপ্তম স্থান ও মেক্সিকান মিউজিক চার্টে তিন নম্বর স্থান অর্জন করে।IFop top downloaded chart   তথ্যসূত্র    বহিঃসংযোগ   আলিজের অফিসিয়াল ওয়েব সাইট  Alizée-Latino Official Fan Club in Latinoamerica  বিষয়শ্রেণী:ফরাসি সঙ্গীতশিল্পী বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আরসিএ রেকর্ডসের শিল্পী বিষয়শ্রেণী:পলিডোর রেকর্ডসের শিল্পী বিষয়শ্রেণী:সনি মিউজিকের শিল্পী বিষয়শ্রেণী:বিশ্ব সঙ্গীত পুরস্কার বিজয়ী
গুলজার (; জন্ম: ১৮ আগস্ট, ১৯৩৪) প্রখ্যাত ভারতীয় কবি, সুরকার ও চলচ্চিত্র পরিচালক।ocuments relating to Gulzar's birth are incomplete and contradictory with his birth-date being variously recorded as 18 August 1934; 5 September 1934; and, 18 August 1936. তিনি মূলত হিন্দী ভাষায় রচনা করেন। তবে উর্দু গজল রচনাতেও তার বিশেষ কৃতিত্ব রয়েছে।  তিনি চলচ্চিত্রে গীতিকার হিসেবে কাজ করেছেন এবং বিভিন্ন পুরস্কার লাভ করেছেন। এর মধ্যে ভারতীয় জাতীয় চলচ্চিত্র পুরস্কারও রয়েছে। ১৯৮৮ সালে "ইজাজাত" ছবিতে "মেরা কুছ সামান" গানটি রচনার জন্য তিনি জাতীয় পুরস্কার লাভ করেন। তিনি ঐ ছবিটি পরিচালনাও করেন। ছবিটির কাহিনী গৃহীত হয়েছে সুবোধ ঘোষের "জতুগৃহ" উপন্যাস থেকে। এছাড়া গুলজার "মাচিস", "হুতুতু" ইত্যাদি ছবিও পরিচালনা করেন।   ব্যক্তিগত জীবন  প্রখ্যাত চলচ্চিত্র অভিনেত্রী রাখী'র সাথে বৈবাহিক সম্পর্ক স্থাপন করেন তিনি। এ দম্পতির মেঘনা গুলজার (বস্কি) নাম্নী এক কন্যা রয়েছে। কিন্তু কন্যার বয়স এক বছর থাকাকালে তারা আলাদা হয়ে যান। তার কাছেই মেয়ে বড় হয়। নিউইয়র্ক বিশ্ববিদ্যালয় থেকে চলচ্চিত্র বিষয়ে স্নাতকধারী হয়ে মেঘনা ফিলহাল, জাস্ট মেরিড ও দাস কাহানিয়া চলচ্চিত্র পরিচালনায় অগ্রসর হন। ২০০৪ সালে তার আত্মজীবনীগ্রন্থ প্রকাশ করেন।  তথ্যসূত্র   বহিঃসংযোগ    Website dedicated to Gulzar  Website dedicated to Gulzar   Website for Gulzar Poetry Reality Gulzar Quotes on Life  বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় কবি বিষয়শ্রেণী:পাঞ্জাবি ব্যক্তি বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:ভারতীয় কবি বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় শিখ বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:দাদাসাহেব ফালকে পুরস্কার বিজয়ী বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক বিষয়শ্রেণী:শ্রেষ্ঠ কাহিনি বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক বিষয়শ্রেণী:ভারতীয় একাডেমি পুরস্কার বিজয়ী বিষয়শ্রেণী:উর্দু কবি বিষয়শ্রেণী:ভারতের উর্দু লেখক বিষয়শ্রেণী:হিন্দি ভাষার কবি বিষয়শ্রেণী:ঝিলাম জেলার ব্যক্তি বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ছদ্মনামধারী লেখক
টাইগন হল পুরুষ বাঘ ও স্ত্রী সিংহীর মিলনে সৃষ্ট সংকর প্রাণী।   বর্ণনা  thumb|200px|ক্যানবেরা চিড়িয়াখানায় টাইগন  লাইগার যতটা জনপ্রিয় টাইগন ততটা জনপ্রিয় নয়। টাইগন দেখতে অনেকটা বাঘের মত, কিন্তু এর রঙ সিংহের মত। এদের গায়ে ডোরাকাটা দাঘ বাঘ অপেক্ষা হালকা হয়।   আকার   একদিকে সংকর জীব লাইগার হয় বিশাল, কিন্তু অন্যদিকে টাইগন হয় খুব ছোট। এক বিশেষ জিনগত কারণে টাইগন রা বাঘ বা সিংহের তুলনায় ছোট হয়। এদের ওজন ১০০-১৮০ কিলোগ্রাম হয়।   জীববিজ্ঞান  টাইগন তার বাবা-মা উভয় এর জিনই বহন করে। এদের দেহে ছোট বেলায় স্পট দেখা যায় যা সে তার মা সিংহীর কাছ থেকে পেয়েছে। অন্যদিকে, এদের ডোরাকাটা দাগ আছে যা সে তার বাবা বাঘের কাছ থেকে পেয়েছে। সিংহীদের শরীরে গ্রোথ আটকানোর এক বিশেষ জিন থাকে, যা বাঘদের থাকে না। তাই টাইগন ছোট বা বামন হয়ে যায়। আর এদের ওজন কখনওই ১৮০ কিলোগ্রাম এর বেশি হয় না।   জনন  সাধারণ ভাবে টাইগনরা অনুর্বর হয়। তবে স্ত্রী টাইগনদের উর্বরতার কথা শোনা গেছে। স্ত্রী টাইগনরা পুরুষ বাঘ বা সিংহের সাথে মিলিত হয় যথাক্রমে টিটিগন ও লিটিগন এর জন্ম দিতে পারে।   আরও দেখুন   বাঘ  সিংহ  লাইগার   তথ্যসূত্র    বহিঃসংযোগ   Detailed Information of hybrid big cats. Liger. snopes.com.   Questions about Animals. Gk12.iastate.edu.  বিষয়শ্রেণী:প্যানথেরা
আল-ইজাবাহ মসজিদ (আরবি: مسجد الإجابة), বনি মুয়াবিয়া মসজিদ বা আল-মুবাহাহালাহ মসজিদ নামে পরিচিত এটি সৌদি আরবের মদিনার একটি মসজিদ যা মুয়াবিয়া বিনের মালিকানাধীন জমিতে নবী মুহাম্মদের সময়ে নির্মিত হয়েছিল। আল-আউস গোত্রের মালিক বিন আউফ।   স্থান  মসজিদটি বাকী থেকে ৩৫৮ মিটার দক্ষিণে অবস্থিত এবং এটি আস-সিটিন রাস্তায় অবস্থিত। আল-মসজিদ আন-নববি (সম্প্রসারণের পরে) এর দূরত্ব মাত্র ৫৮০ মিটার ,বর্তমানে এই অঞ্চলটি বনি মুয়াবিয়া জেলার একটি অংশ।    হাদীস  হাদিস সহিহ মুসলিমে মসজিদের একটি বিবরণ রয়েছে। উল্লেখ্য যে আমির ইবনে সা'দরী বলেছেন যে, হযরত মুহাম্মদ বর্ননা করেন আল-আলিয়া থেকে ফিরে এসে তিনি বনি মুয়াবিয়া মসজিদটি পেরিয়ে সেখানে প্রবেশ করেছিলেন এবং দু'রাকাত নামাজ আদায় করেছিলেন এবং তাঁর সাহাবীরাও তাঁর অনুসরণ করেছিলেন। তিনি দীর্ঘ সময় প্রার্থনা করলেন, পরে সাহাবাগণের দিকে ফিরে গেলেন এবং তিনটি ইচ্ছা সম্পর্কে তিনি তাদের কাছে অনুরোধ করেছিলেন, যার মধ্যে দু'জন লোককে দুর্ভিক্ষ ও বন্যার হাত থেকে বাঁচিয়েছিলেন, কিন্তু মানুষের মধ্যে কলহের অবসান ঘটানো।  মালিক ও আবদুল্লাহ ইবনে জাবির বিন আতিকের ইসনাদ অনুসারে ইবনে উমর বলেছিলেন যে যুদ্ধ, অপবাদ ও কলহ কিয়ামত পর্যন্ত অব্যাহত থাকবে।    আরও দেখুন   সৌদি আরবের মসজিদের তালিকা   তথ্যসূত্র   বিষয়শ্রেণী:মদিনার মসজিদ বিষয়শ্রেণী:ইসলামি স্থাপত্য বিষয়শ্রেণী:সৌদি আরবের মসজিদ বিষয়শ্রেণী:৭ম শতাব্দীর মসজিদ